《除夕 其一》
明代·陈天资

辽左维车滞异乡，再逢除夕动悲伤。一身系国三更梦，万里思亲九断肠。

云物触膺惊岁月，霜风和泪洒衣裳。伫看海上苍茫外，即是悲人卜筑场。

作者简介：陈天资，号石冈。饶平人。明世宗嘉靖十四年（一五三五）进士。官湖广布政使。致政归。留心搜辑地方文献，有《东里志》。清康熙《潮州府志》卷九上有传。